**Jakobskirkens Sociale Arbejde**

**Årsmøde d. 20. april 2025 - referat**

Indkaldelsen til menighedsplejens årsmøde blev udsendt d. 18. marts 2025 og offentliggjort på Jakobskirkens hjemmeside, med dagsorden iflg. vedtægterne.

Årsmødet blev holdt under kirkekaffen efter påskegudstjenesten i Jakobskirken.

Der var 18 deltagere.

Referent: Mogens Ohm Jensen.

1. **Valg af dirigent.**Kim Elmose blev valgt. Han konstaterede, at årsmødet var indkaldt i rette tid og at forsamlingen var beslutningsdygtig.
2. **Bestyrelsens beretning v/ formand Susanne Buus.**Se årsberetningen med skildring af menighedsplejens mange aktiviteter på www.jakobskirken.dk/menighedsplejen.
Bestyrelsesmedlem Henrik Steen Christensen afgik desværre ved døden i begyndelsen af april. Forsamlingen rejste sig og mindedes Henrik.
Årsberetningen blev godkendt.
3. **Årsregnskab 2024 v/ kasserer Bjarne Juhl Hansen.**Bjarne Juhl Hansen fremlagde årsregnskabet. Regnskabet viser et forventet underskud på kr. 17.533, men der er ingen grund til uro, kassebeholdningen er stor nok.
Bjarne fortalte, at der er uddelt julehjælp til 28 børnefamilier med i alt 42 børn, og til 14 enlige. Tre familier har fået konfirmationshjælp.
Der er opnået Skattestyrelsens godkendelse af, at modtagerne af julehjælp og konfirmationshjælp ikke skal betale skat af beløbet.
Årsregnskabet blev godkendt.
Også årsregnskabet 2024 for Mødestedet, som har sin egen bankkonto under Jakobskirkens Sociale Arbejde, blev fremlagt og godkendt.
4. **Budget 2025 v/ kassereren.**Bjarne Juhl Hansen fremviste budgettet for indeværende år.
5. **Indkomne forslag.**Der var ikke modtaget nogen forslag.
6. **Valg af bestyrelsesmedlemmer.**Der var ikke bestyrelsesmedlemmer på valg i år. Der var ingen, som ønskede at blive valgt ind.
Randi Rye genindtræder i bestyrelsen, når hendes barselsorlov er slut til juni.
Menighedsrådet vil udpege en ny repræsentant til at overtage den ledige plads efter Henrik Steen Christensen.
7. **Valg af to revisorer.**Kirsten Pilgaard og Jørgen Madsen blev genvalgt.
8. **Valg af suppleanter.**Genvalg til Ruth Knudsen som suppleant.
Genvalg til Tom B.S. Christensen som revisorsuppleant.
9. **Eventuelt.**Forslag om at benytte en minibus fra et plejehjem til udflugt for ældre medborgere.
Man kan melde sig som cykelpilot til Susanne Buus og køre tur med en beboer ad gangen på Demenscenter Kristiansminde.
Nordeafonden kan ansøges om tilskud til anskaffelse af højskolesangbøger og til fællessang-arrangementer.
Formanden takkede dirigenten.

Referatets rigtighed bekræftes

Roskilde, d. 23. april 2025

Kim Elmose

dirigent